is en en nb is nb hu is fr fr nb is is uz is ceb is en is hbs_lat is war en hbs_lat is is de is hbs_lat pt de it fi is de is is is en es uz is is war is is is it is is is is is is en is is is uz is en is tl is en en es is is is is is is is is is is is is is is is is is is is is is is is is is is is is is en is is is is ceb is en is hbs_lat en is war hbs_lat is is is hbs_lat pt de it de is fi de is is is en es uz is is war is is is it is is is is is is en is is is uz is en is tl is is is
Styrkveitingar úr Umhverfissjóði Fríhafnarinnar < fréttir
ISK USD EUR GBP DKK NOK SEK CAD CHF JPY
30.04.2013 | Styrkveitingar úr Umhverfissjóði Fríhafnarinnar
Í dag voru sex styrkir veittir úr nýjum umhverfissjóði Fríhafnarinnar við hátíðlega athöfn í Flugstöð Leifs Eiríkssonar.
Það var Þórólfur Árnason, stjórnarformaður Fríhafnarinnar sem setti athöfnina og sagði gestum frá tilurð og markmiðum sjóðsins og Ásta Dís Óladóttir, framkvæmdastjóri Fríhafnarinnar afhenti styrkina.
Umhverfissjóður Fríhafnarinnar var stofnaður í maí árið 2012 með það að markmiði að styrkja verkefni á sviði umhverfisverndar, með áherslu á nærsvæði starfsstöðva Fríhafnarinnar.
Samþykkt var að 5 krónur af hverjum seldum plastpoka skyldu renna í sjóðinn. Alls nema þeir styrkir sem veittir voru í dag rétt rúmri einni og hálfri milljón króna. Fjölmargir sóttu um í sjóðinn, en ákveðið var að veita sex aðilum styrk í fjölbreytt uppbyggingar- og hreinsunar verkefni á mismunandi sviðum.
Áhugahópurinn Heiðafélagið hlaut styrk til gróðursetningar á um 1000 furum í mólendi á Miðnesheiðinni í nágrenni flugstöðvarinnar. Heiðafélagið leggur til mótframlag sem felst í gróðursetningu á trjánum.
Ungmennafélag Njarðvíkur (UMFN) fékk styrk til gróðursetningu trjáa við keppnis- og æfingasvæði deildarinnar í Njarðvík. Það getur orðið ansi vindasamt á svæðinu og því er hugmyndin að mynda skjól fyrir keppnisvelli svo börn og unglingar eigi auðveldara með æfingaiðkun, sem og að bæta og fegra aðstöðuna alla. UMFN leggur til mótframlag sem fellst í vinnu við gróðursetningu, sem og að útvega það sem til þarf til verksins.
Golfklúbbur Suðurnesja mun vinna að uppgræðslu á svæðum í kringum Hólmsvöll í Leiru og hlaut til þess styrk. Markmið golfklúbbsins er að hreinsa strandlengjuna meðfram golfvellinum í Leirunni, skipta um jarðveg og gróðursetja tré vestan megin við golfvöllin. Framlag golfklúbbsins er sjálfboðavinna við uppgræðsluna.
Fyrir rúmum 20 árum gróðursetti Lionsklúbbur Njarðvíkur plöntur í svokallaða Paradís í Ytri Njarðvík. 2012 fékk Lionsklúbburinn þennan reit til umsjónar með það að markmiði að byggja svæðið enn frekar upp, til almenningsnota og yndisauka. Lionsklúbburinn fær styrk til þess að fjölga plöntum á svæðinu, sem og að koma upp bekkjum og borðum svo nýting svæðisins geti orðið betri og fjölbreyttari. Lionsklúbburinn mun vinna að þessu verki í sjálfboðavinnu, auk þess mun garðyrkjustjóri Reykjanesbæjar og Skógræktarfélag Suðurnesja koma að verkefninu með ráðgjöf. Þá stendur til að nemendur í Landbúnaðarháskóla Íslands á Hvanneyri muni koma að verkinu í gegnum lokaverkefni við umhverfisskipulag, skógfræði og landgræðslu. Sannkölluð paradís fyrir háskólanemendur.
Skógræktar- og landgræðslufélagið Skógfell hyggst koma upp aðstöðu til þess að taka á móti leik- og grunnskólabörnum úr Vogum sem koma til gróðursetningar á svæði Háabjalla og hlaut styrk til verkefnisins.
Bjallinn er misgengi sem er austast af fimm misgengjum sem ganga út úr Vogastapa til suðvesturs. Skógrækt hófst við Háabjalla árið 1949 og er þar nú gróðursæll skógarreitur.
Blái herinn eru félagasamtök sem stofnuð voru árið 1998. Meðlimir bláa hersins vinna að ýmsum samfélagsverkefnum, s.s. hreinsunarverkefnum í náttúrunni, umhverfisfræðslu í leikskólum og svo mætti lengi telja. Frá upphafi hefur Blái herinn unnið hátt í 50.000 klukkustundir í sjálfboðavinnu í yfir 100 verkefnum á landsvísu.
09.06.2016 | Fríhöfnin veitir styrki úr umhverfissjóði í fjórða sinn.
09.12.2015 | Árni Hinrik Hjartarson ráðinn rekstrar- og þróunarstjóri Fríhafnarinnar ehf.
23.06.2015 | Fríhöfnin veitir styrki úr pokasjóði
29.04.2015 | Umhverfissjóður Fríhafnarinnar
27.11.2014 | Fríhöfnin er sigurvegari Evrópu annað árið í röð
21.10.2014 | Tvær vörur frá Rainbow Loom innkallaðar
07.10.2014 | Þorgerður ráðin framkvæmdastjóri Fríhafnarinnar
19.09.2014 | Mikael Freyr Hilmarsson vann Skittles hjólið
21.08.2014 | Joseph og ZOE Karssen eru loksins fáanleg í Dutyfree Fashion
24.05.2014 | Ný stjórn Fríhafnarinnar
» Sjá allar fréttir
FRÉTTIR FRÁ ÖÐRUM MIÐLUM
10.06.2016 Free of duty in the land of ice and fire
09.06.2016 Fríhöfnin veitir styrki úr umhverfissjóði í fjórða sinn
16.10.2015 Leyst­ur út með gjöf­um í Leifs­stöð
» Sjá allar fréttir
SKRÁÐU ÞIG Á PÓSTLISTANN
FRÍHÖFNIN EHF 235 Keflavíkurflugvöllur Um Fríhöfnina | Störf í boði
Sími: 425 0410 Fax: 425 0418 | dutyfree@dutyfree.is | Opnunartími: ALLTAF þegar það eru farþegaflug